9.  การจัดการ

-   โครงสร้างการจัดการ

-   คณะกรรมการบริษัท

  คณะกรรมการมีจำนวน 9 คน
  ประกอบด้วยผู้ทรงคุณวุฒิที่มีความรู้ความสามารถและประสบการณ์ที่เป็นประโยชน์ต่อบริษัท
  ดังรายชื่อต่อไปนี้

1. นายณรงค์ เตชะไชยวงศ์ ประธานกรรมการ

2. นายสุเทพ ด่านศิริวิโรจน์ กรรมการ

3. นายดำริห์ เอมมาโนชญ์ กรรมการ

4. นายยรรยง สนธิมาศ กรรมการ

5. นายอภิชัย อนุกูลอำไพ กรรมการ

6. นายสุธีร์ สธนสถาพร กรรมการ

7. นายสมนึก ไหลเวชพิทยา * กรรมการ

8. นางสมใจ วิริยะบัณฑิตกุล * กรรมการ

9. นายมารุต สิมะเสถียร * กรรมการ

* กรรมการที่เป็นกรรมการอิสระและกรรมการตรวจสอบ

อำนาจและหน้าที่ของคณะกรรมการบริษัท

1.  กำหนดนโนบายและดูแลการดำเนินงานของบริษัทให้เป็นไปตามกฎหมาย วัตถุประสงค์
    ข้อบังคับของกรรมการบริษัท ตลอดจนมติที่ประชุมผู้ถือหุ้นที่ชอบด้วยกฎหมาย

2.  พิจารณา อนุมัติและเห็นชอบตามที่คณะกรรมการบริหาร คณะกรรมการตรวจสอบ
    และ/หรือคณะกรรมการอื่นๆ เสนอ

3.  ควบคุมกำกับดูแลการบริหารและจัดการของคณะกรรมการบริหารให้เป็นไปตามนโยบายที่ได้รับมอบหมาย

4.  แต่งตั้งกรรมการบริหาร กรรมการตรวจสอบ และ/หรือกรรมการอื่นๆ
    เมื่อจำเป็นในการดูแลจัดการเฉพาะกิจเพื่อประโยชน์ของบริษัท

5.  มอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการ

6.  พิจารณากำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท

7.  พิจารณาค่าตอบแทนกรรมการภายใต้กรอบที่ได้รับอนุมัติจากผู้ถือหุ้น

8.  กำกับดูแลและพัฒนาระบบการบริหารความเสี่ยง
    รวมทั้งการกำกับดูแลและพัฒนาบรรษัทภิบาลของบริษัท

9.  อุทิศตนและเวลาเพื่อบริษัทโดยไม่แสวงหาผลประโยชน์แก่ตนเองหรือผู้หนึ่งผู้ใดและไม่ดำเนินการใดๆ
    ที่เป็นการขัดแย้งหรือแข่งขันกับผลประโยชน์ของบริษัท

10. ปฏิบัติตามหลักบรรษัทภิบาลและข้อพึงปฏิบีติที่ดีสำหรับกรรมการบริษัทจดทะเบียนตามแนวทางของตลาดหลักทรัพย์แห่งประเทศไทย
    คณะกรรมการกำกับหลักทรัพย์และตลาดหลักทรัพย์

11. ดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม

ในปี 2549 คณะกรรมการบริษัท ได้ประชุมรวมทั้งสิ้น 6 ครั้ง

-   คณะกรรมการชุดย่อย

  คณะกรรมการบริษัทได้แต่งตั้งกรรมการที่มีความรู้ความชำนาญที่เหมาะสม
  เป็นคณะกรรมการชุดย่อย
  มีหน้าที่เฉพาะในการศึกษาและกลั่นกรองเรื่องสำคัญที่ต้องการการดูแลอย่างใกล้ชิด
  เพื่อเสนอความเห็นต่อคณะกรรมการบริษัท คณะกรรมการชุดย่อยของบริษัท
  ประกอบด้วยคณะกรรมการตรวจสอบ , คณะกรรมการบริหาร
  และคณะกรรมการบริหารความเสี่ยง

 คณะกรรมการตรวจสอบ 

  คณะกรรมการบริษัทได้อนุมัติจัดตั้งคณะกรรมการตรวจสอบ เมื่อวันที่ 5 สิงหาคม 2548
  มีวาระการดำรงตำแหน่งคราวละ 3 ปี ประกอบด้วยกรรมการที่เป็นอิสระไม่น้อยกว่า 3 คน
  ปัจจุบันมีจำนวน 3 คนและกรรมการ อย่างน้อย 1 คน มีความรู้ความเข้าใจ
  หรือมีประสบการณ์ด้านบัญชีหรือการเงิน ดังรายชื่อต่อไปนี้

  1. นายมารุต สิมะเสถียร ประธานกรรมการตรวจสอบ

2. นายสมนึก ไหลเวชพิทยา กรรมการตรวจสอบ

3. นางสมใจ วิริยะบัณฑิตกุล กรรมการตรวจสอบ

อำนาจและหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง

2.  สอบทานให้บริษัทมีระบบการควบคุมภายใน (Internal Control)
    และการตรวจสอบภายในที่

  (Internal Audit) เหมาะสมและมีประสิทธิภาพ

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

  ตลาดหลักทรัพย์แห่งประเทศไทย

4.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกันหรือรายการที่อาจมี

  ความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบเสนอ
    โดยเปิดเผยไว้ในรายงาน

  ประจำปีของบริษัท ซึ่งรายงานดังกล่าวต้องลงนามโดยประธานกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการ

  ตรวจสอบ

  กรรมการตรวจสอบมีการประชุมในปี 2549 ได้ประชุมทั้งสิ้น 4 ครั้ง

คณะกรรมการบริหาร

  คณะกรรมการบริหารมีการประชุมตามปกติเป็นประจำทุกเดือนๆ ละหนึ่งครั้งเป็นอย่างน้อย
  มีสมาชิกคณะกรรมการบริหารปัจจุบันมี 3 คน ดังนี้

  1. นายณรงค์ เตชะไชยวงศ์ ประธานเจ้าหน้าที่บริหาร

2. นายสุเทพ ด่านศิริวิโรจน์ รองประธานเจ้าหน้าที่บริหารบัญชี-การเงิน

3. นายดำริห์ เอมมาโนชญ์ รองประธานเจ้าหน้าที่บริหาร-ปฏิบัติการ

อำนาจและหน้าที่ของคณะกรรมการบริหาร

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทฯ
    ที่กำหนดให้สอดคล้องสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้น
    เพื่อเสนอให้คณะกรรมการบริษัทเห็นชอบ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
    เพื่อเสนอให้คณะกรรมการบริษัทเห็นชอบ

3.  ตรวจสอบ ติดตามการดำเนินนโยบายและแนวทางการบริหารงานต่างๆ ของบริษัทฯ
    ที่กำหนดให้เป็นไปอย่างมีประสิทธิภาพเอื้ออำนวยต่อสภาพการดำเนินธุรกิจ

4.  ตรวจสอบและติดตามผลการดำเนินงานของบริษัทฯ ที่กำหนดให้เป็นไปตามแผนธุรกิจที่ได้รับ

  อนุมัติไว้

5.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
    เพื่อประโยชน์ในการดำเนินกิจการของบริษัทฯ

6.  ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

คณะกรรมการบริหารความเสี่ยง

คณะกรรมการบริษัทได้อนุมัติการจัดตั้งคณะกรรมการบริหารความเสี่ยงในปี 2549 ประกอบด้วย

คณะผู้บริหารและพนักงาน จำนวน 12 คน ดังนี้

1.  นายณรงค์ เตชะไชยวงศ์

2.  นายสุเทพ ด่านศิริวิโรจน์

3.  นายดำริห์ เอมมาโนชญ์

4.  นางสมรัก ฉายะบรรจงเลิศ

5.  นายสิทธิพร เจริญสิทธิกุล

6.  นางสาวทัศนีย์ สังฆคุณ

7.  นายบุญเลิศ สุทธิเชษฐ์

8.  นางสาวชนินทร์พร ศรีเตชะ

9.  นายศุภญาณ บุญแต่ง

10. นายศักดา วิภาวนิช

11. นายสุวัฒน์ ขันแก้ว

12. นางสาวเพ็ญศรี น้อยยาโน

  โดยรายงานต่อคณะกรรมการตรวจสอบ และกำหนดการประชุมอย่างน้อยไตรมาสละครั้ง หรือ

มากกว่าตามความจำเป็น

อำนาจและหน้าที่ของคณะกรรมการบริหารความเสี่ยง

จัดทำนโยบายความเสี่ยง กรอบและกระบวนการให้แก่หน่วยงานต่าง

1.  ให้การสนับสนุนและแนะนำกระบวนการบริหารความเสี่ยงแก่หน่วยงานต่างๆ
    ในองค์กรที่มีการร้องขอ

2.  สื่อสารกับหน่วยต่างๆ ในองค์กร
    เพื่อทำความเข้าใจเกี่ยวกับความเสี่ยงและแนวทางแก้ไขและส่งเสริมให้พนักงานในฝ่ายงาน
    ให้ตระหนักถึงความสำคัญของการบริหารความเสี่ยง

3.  ติดตามการปฏิบัติงานว่ามีการประเมิน จัดการและรายงานความเสี่ยงทั่วทั้งองค์กร

  5. มีการวางระบบการควบคุมในที่เหมาะสม เพื่อจัดการกับความเสี่ยงทั่วทั้งองค์กร

  6. มีการสอบทานการปฏิบัติงานของหน่วยงานในการบริหารความเสี่ยง

  7. ระบุและรายงานความเสี่ยงที่เกี่ยวข้องกับการปฏิบัติงานต่อผู้บริหารระดับสูง

 ค่าตอบแทนของกรรมการและผู้บริหาร

รายละเอียดค่าตอบแทนของกรรมการและผู้บริหาร ประกอบด้วย

-   ค่าตอบแทนที่เป็นตัวเงิน

- ค่าตอบแทนกรรมการ : ในรอบปี 2549 มีกรรมการรวม 9 คน ได้รับค่าตอบแทน รวมทั้งสิ้น

406,000.- บาท

-   ค่าตอบแทนรวมของผู้บริหารในปี 2549 : รวมทั้งสิ้น 37 คน ได้รับผลประโยชน์ตอบแทน
    รวมเงินเดือน ค่าครองชีพ บำเหน็จพิเศษและโบนัสจากบริษัทในรอบปี 2549 เป็นจำนวนเงิน

  รวมทั้ง 25,713,739.- บาท

-   ค่าตอบแทนอื่น (เฉพาะผู้บริหาร)

-   เมื่อวันที่ 1 มีนาคม 2547
    บริษัทได้จัดตั้งเงินกองทุนสำรองเลี้ยงชีพพนักงานตามพระราชบัญญัติกองทุนสำรองเลี้ยงชีพ
    พ.ศ. 2530 ตามระเบียบของกองทุนฯ พนักงานประจำมีสิทธิสมัครเข้าเป็นสมาชิกของกองทุนฯ
    โดยสมาชิกสามารถเลือกอัตราการนำส่งเงินสะสมกองทุนสำรองเลี้ยงชีพพนักงานฯได้ คือ
    เลือกนำส่งเงินสมทบร้อยละ 3 และบริษัทจะจ่ายสบทบในอัตราร้อยละ 3 อัตราเดียว
    ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
    ยกเว้นกรณีเลิกจ้างโดยไม่จ่ายค่าชดเชย

-   แนวทางการกำกับดูแลกิจการ

  คณะกรรมการของบริษัทได้ให้ความสำคัญต่อการปฏิบัติ
  ตามข้อพึงปฏิบัติที่ดีสำหรับกรรมการบริษัทจดทะเบียน (Code of Best Practice)
  และหลักการของการกำกับดูแลกิจการที่ดี 15 ข้อตามแนวทางของตลาดหลักทรัพย์แห่งประเทศไทย
  อันเป็นปัจจัยหลักในการเสริมสร้างให้การดำเนินธุรกิจของบริษัทฯ เป็นไปอย่างมีประสิทธิภาพ
  มีความมั่นคงและเจริญเติบโตอย่างยั่งยืน
  ตลอดจนเพิ่มมูลค่าทางเศรษฐกิจและความมั่งคั่งแก่ผู้ถือหุ้น ดังมีรายละเอียดดังนี้

 นโยบายเกี่ยวกับการกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดี
  และได้ดำเนินการอย่างต่อเนื่อง เพื่อให้องค์กรมีระบบที่มีประสิทธิภาพ ประสิทธิผล
  โปร่งใสในการดำเนินธุรกิจก่อให้เกิดความเชื่อมั่น ยอมรับจากผู้ถือหุ้น ผู้ลงทุน
  และบุคคลโดยทั่วไป อันนำมาซึ่งความเจริญก้าวหน้าและความ

  มั่นคงของบริษัทเป็นประโยชน์ต่อผู้ถือหุ้น ผู้มีส่วนได้เสียและสังคม
  โดยส่วนรวมจึงได้กำหนดนโยบายในการกำกับดูแลกิจการ
  เพื่อเป็นแนวทางที่กรรมการบริษัทพึงใช้ในการกำกับดูแลกิจการของบริษัท

ผู้ถือหุ้น : สิทธิและความเท่าเทียมกัน

  คณะกรรมการบริษัทตระหนักและเคารพต่อสิทธิแห่งความเป็นเจ้าของของผู้ถือหุ้น
  โดยปฏิบัติต่อผู้ถือหุ้นทุกรายอย่างเท่าเทียมกันในการประชุมผู้ถือหุ้นซึ่งปกติจัดให้มีปีละ 1 ครั้ง
  ในวันเวลาและสถานที่ที่เหมาะสม ตลอดระยะเวลาที่ผ่านมาบริษัทได้ส่งข้อมูลถูกต้องครบถ้วน
  พร้อมทั้งความเห็นของคณะกรรมการในทุกวาระ ให้ผู้ถือหุ้นได้พิจารณาล่วงหน้ากว่า 7 วัน
  เพื่อให้ผู้ถือหุ้นมีเวลาศึกษาข้อมูลดังกล่าวอย่างละเอียด
  การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
  2 ชั่วโมง เปิดโอกาสให้ผู้ถือหุ้นได้ซักถามและแสดงความคิดเห็นในที่ประชุมได้ทุกวาระ

 สิทธิของผู้มีส่วนได้เสีย :

  บริษัทฯ ดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่าย
  เพื่อประโยชน์ร่วมกันอย่างยั่งยืน โดยคณะกรรมการของบริษัทฯ
  ได้ให้การดูแลและให้ความมั่นใจว่า สิทธิของผู้มีส่วนได้เสียจะได้รับการคุ้มครอง
  และปฏิบัติด้วยดีสนับสนุนให้มีการร่วมมือกันระหว่างบริษัทและผู้มีส่วนได้เสีย
  เพื่อสร้างความมั่นคงให้แก่กิจการและความเข้าใจที่ดีต่อกัน
  รวมทั้งได้กำหนดแนวทางการปฏิบัติเป็นลายลักษณ์อักษรอย่างชัดเจนไว้ใน “
  นโยบายในการกำกับดูแลกิจการ

  จริยธรรมธุรกิจ จรรยาบรรณพนักงานของบริษัท อินเตอร์ ฟาร์อีสท์ วิศวการ จำกัด (มหาชน) ”
  โดยบริษัทมีระบบการกำกับดูแลสิทธิของผู้มีส่วนได้เสียหลายกลุ่ม ดังนี้

ผู้ถือหุ้น :

บริษัทได้ให้ความสำคัญพื้นฐานของผู้ถือหุ้นเท่าเทียมกัน

ลูกค้า : 

 บริษัทฯ มุ่งที่จะให้ผู้ใช้สินค้าและบริการได้รับประโยชน์สูงสุด ดังนั้น บริษัทจึง

 เน้นการในเรื่องของคุณภาพของผลิตภัณฑ์เป็นสำคัญ ประกอบการให้บริการให้

 คำปรึกษา วิธีการแก้ปัญหา รวมถึงการให้การดูแลบริการหลังการขายเป็นอย่างดี 

 เพื่อได้รับความพึงพอใจสูงสุด

คู่ค้าและคู่แข่ง :

 บริษัทได้ปฏิบัติตามกรอบการแข่งขันทางการค้าที่สุจริต โดยยึดหลักมั่นการ

 ดำเนินธุรกิจด้วยความซื่อสัตย์สุจริตภายใต้กรอบของกฎหมาย

พนักงาน :

  บริษัทเน้นการให้ความสำคัญในการพัฒนาบุคลากร
  โดยให้มีความรู้ความสามารถกว้างไกลทันต่อเทคโนโลยีใหม่ๆ ที่เกิดขึ้นอย่างต่อเนื่องตลอดเวลา
  จึงจัดให้มีโครงการฝึกอบรมต่างๆ (In-house and Out-house training courses)
  เพื่อพัฒนาศักยภาพและเพิ่มประสิทธิภาพในการทำงาน
  บริษัทได้จัดตั้งศูนย์ฝึกอบรมให้กับพนักงานอย่างต่อเนื่องสม่ำเสมอ
  นอกจากนี้ยังมีการจัดส่งพนักงานไปอบรมยังบริษัทผู้ผลิต คือ KMBT
  เกี่ยวกับความรู้ทางด้านข้อมูลสารสนเทศ (Information
  Technology)และด้านระบบเครือข่าย (Network)
  เพื่อให้พนักงานได้รับความรู้และประสบการณ์ที่จะเป็นประโยชน์ในการนำมาพัฒนาการให้บริการแก่ลูกค้าต่อไป

 การประชุมผู้ถือหุ้น

  คณะกรรมการบริษัทให้ความสำคัญต่อการประชุมผู้ถือหุ้น
  โดยถือเป็นหน้าที่ที่จะต้องเข้าประชุมทุกครั้ง
  หากไม่ติดภารกิจสำคัญก่อนเริ่มการประชุมประธานที่ประชุมได้ชี้แจงวิธีออกเสียง
  และนับคะแนนเสียงของผู้ถือหุ้นที่ต้องลงมติในแต่ละวาระ
  ซึ่งเป็นไปตามข้อบังคับของบริษัทที่กำหนดไว้ในการประชุมผู้ถือหุ้น
  คณะกรรมการบริษัทได้เปิดโอกาสให้ผู้ถือหุ้นทุกรายอภิปราย ซักถาม
  และแสดงความคิดเห็นอย่างเต็มที่ในแต่ละวาระการประชุมแล้ว
  จึงชี้แจงและสรุปด้วยการลงมตินับคะแนนเสียง
  โดยมีการจดบันทึกประเด็นและข้อคิดเห็นที่สำคัญไว้ในรายงานการประชุมผู้ถือหุ้น

 ภาวะผู้นำและวิสัยทัศน์

  คณะกรรมการบริษัทเป็นผู้รับผิดชอบต่อผู้ถือหุ้นเกี่ยวกับการดำเนินกิจการของบริษัทให้เป็นไปตามกฎหมาย
  ข้อบังคับและมติที่ประชุมผู้ถือหุ้น
  ด้วยความซื่อสัตย์สุจริตมีจริยธรรมและจรรยาบรรณในการดำเนินธุรกิจคณะกรรมการบริษัทเป็นผู้ให้ความเห็นชอบการกำหนดวิสัยทัศน์
  ภารกิจ กลยุทธ์ เป้าหมาย
  แผนงานและงบประมาณประจำปีของบริษัทที่นำเสนอโดยฝ่ายบริหารของบริษัท จัดให้มี

  กลไกในการกำกับดูแลติดตาม ประเมินผลการปฏิบัติงานของฝ่ายบริหารให้เป็นไปตามเป้าหมาย

  และแนวทางที่จะเพิ่มมูลค่าและความมั่งคั่งแก่บริษัทและผู้ถือหุ้นอย่างเป็นอิสระ
  ขณะเดียวกันก็คำนึงถึงผลประโยชน์ของผู้มีส่วนได้เสียทุกฝ่าย

 ความขัดแย้งทางผลประโยชน์

  บริษัทมีแนวทางปฏิบัติที่ชัดเจนในการดูแล
  เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผลการทำรายการที่อาจมีความขัดแย้งทางผลประโยชน์
  บริษัทได้แจ้งและ

  เปิดเผยมติที่ประชุมโดยระบุมูลค่า รายการคู่สัญญา
  เหตุผลความจำเป็นของการทำรายการดังกล่าวตามหลักเกณฑ์ของตลาดหลักทรัพย์แห่งประเทศไทย
  นอกจากนี้ยังได้ทำรายการสรุปไว้ในแบบแสดงรายการข้อมูลประจำปีและรายงานประจำปีแล้ว
  บริษัทมีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน

 จริยธรรมธุรกิจ

  ข้อกำหนดด้านจริยธรรมนี้เป็นบทบัญญัติด้านจริยธรรมสำหรับคณะกรรมการ รวมถึงพนักงานของ

  บริษัท อินเตอร์ ฟาร์อีสท์ วิศวการ จำกัด (มหาชน)
  กรรมการและพนักงานของบริษัทมุ่งมั่นที่จะปฏิบัติตามมาตรฐานด้านจริยธรรมสูงสุด
  เพื่อประโยชน์ของผู้ถือหุ้นและผู้มีส่วนได้เสียอื่นๆ ทั้งนี้
  กรรมการและพนักงานของบริษัทจะปฏิบัติภายใต้หลักการเดียวกัน มีรายละเอียดดังนี้

1.  ความซื่อสัตย์ ยุติธรรม และคุณธรรม

2.  การดำเนินธุรกรรมส่วนตัว

3.  การรักษาความลับ

4.  การเปิดเผยเรื่องผลประโยชน์

5.  การยึดถือปฏิบัติตามกฎหมาย

6.  การรับเงิน ของขวัญ สันทนาการ และการเดินทาง

 การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวน 9 ท่าน ประกอบด้วย กรรมการที่เป็นผู้บริหาร จำนวน 3 ท่าน
  และกรรมการที่ไม่เป็นผู้บริหาร จำนวน 6 ท่าน โดยมีกรรมการที่มีคุณสมบัติเป็นกรรมการอิสระ
  ตามประกาศของตลาดหลักทรัพย์แห่งประเทศไทย จำนวน 3
  ท่านและดำรงตำแหน่งเป็นกรรมการตรวจสอบของบริษัทกรรมการบริษัท
  มีวาระการดำรงตำแหน่งคราวละ 3 ปี ตามข้อบังคับของบริษัท
  และเมื่อครบวาระแล้วอาจได้รับการเลือกตั้งกลับเข้าดำรงตำแหน่งต่อไปได้อีก

 การรวมหรือแยกตำแหน่ง

  แม้ประธานกรรมการบริษัทกับประธานเจ้าหน้าที่บริหารของบริษัทฯ
  จะเป็นบุคคลเดียวกันแต่ด้วยโครงสร้างคณะกรรมการของบริษัทฯ
  ที่ประกอบด้วยกรรมการที่ไม่ได้เป็นผู้บริหารและกรรมการอิสระคิดเป็นร้อยละ 66
  ของกรรมการทั้งคณะ
  จึงทำให้เกิดการถ่วงดุลและเป็นการสอบทานการบริหารจัดการให้โปร่งใสยิ่งขึ้น

ค่าตอบแทนของกรรมการและผู้บริหาร 

  การกำหนดค่าตอบแทนของคณะกรรมการบริษัทเป็นไปอย่างชัดเจนโปร่งใส
  และเหมาะสมซึ่งมิได้ผ่านคณะกรรมการพิจารณาค่าตอบแทน
  เนื่องจากปัจจุบันบริษัทยังไม่มีคณะกรรมการการพิจารณาค่าตอบแทน
  แต่การกำหนดค่าตอบแทนของคณะกรรมการบริษัทได้ผ่านการพิจารณาอย่างรอบคอบจากที่ประชุมคณะกรรมการบริษัท
  โดยเปรียบเทียบอ้างอิงจากอุตสาหกรรมที่มีขนาดเดียวกัน
  รวมถึงการเติบโตของบริษัทและพิจารณาจัดสรรต่อไปสำหรับค่าตอบแทนผู้บริหารเป็นไป
  ตามหลักการและนโยบายที่กำหนด
  ซึ่งเชื่อมโยงกับผลการดำเนินงานของบริษัทและผลการปฏิบัติงานของผู้บริหารแต่ละท่าน

การประชุมคณะกรรมการ

  คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง
  โดยมีการกำหนดระเบียบวาระที่ชัดเจน และนำส่งเอกสารก่อนการประชุมล่วงหน้า
  เพื่อให้คณะกรรมการได้มีเวลาในการพิจารณาศึกษาข้อมูลอย่างเพียงพอก่อนเข้าร่วมประชุม

 คณะอนุกรรมการ

  คณะกรรมการบริษัทได้แต่งตั้งคณะกรรมการชุดต่างๆ ที่มีความรู้ความชำนาญที่เหมาะสม
  เพื่อช่วยศึกษากลั่นกรองงานในการกำกับดูแลกิจการของบริษัทฯ ประกอบด้วย
  คณะกรรมการตรวจสอบ , คณะกรรมการบริหาร และคณะกรรมการบริหารจัดการความเสี่ยง
  โดยอำนาจหน้าที่และความรับผิดชอบของคณะกรรมการชุดต่าง ๆ
  ปรากฏในเรื่องโครงสร้างการจัดการหัวข้อขอบเขตอำนาจหน้าที่ของคณะกรรมการชุดต่าง ๆ

 ระบบการควบคุมและการตรวจสอบภายใน

  ด้านการควบคุมและการตรวจสอบภายใน

  คณะกรรมการบริษัทให้ความสำคัญต่อระบบการควบคุมทางการเงิน การดำเนินงาน
  และการกำกับดูแลการปฏิบัติงาน
  โดยมีสำนักงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
  รวมถึงระบบงานคอมพิวเตอร์ ตลอดจนให้คำแนะนำ
  เพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
  มีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
  คณะกรรมการบริษัทจึงกำหนดให้สำนักงานงานตรวจสอบภายใน
  รายงานผลการตรวจสอบโดยตรงต่อคณะกรรมการตรวจสอบ

  ด้านการบริหารความเสี่ยง

  คณะกรรมการบริษัทได้จัดให้มีการประเมินความเสี่ยง ทบทวนและกำหนดมาตรการควบคุม
  และป้องกันความเสี่ยงที่อาจจะเกิดขึ้นโดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ
  คณะกรรมการบริษัทได้จัดตั้งคณะกรรมการบริหารความเสี่ยง (Risk Management
  Committee) ประกอบด้วยกรรมการบริหารและพนักงานกำหนดให้คณะทำงานนี้
  รายงานต่อคณะกรรมการตรวจสอบ

รายงานของคณะกรรมการ

  คณะกรรมการบริษัทได้ตระหนักถึงความสำคัญของการจัดทำรายงานทางการเงินที่ถูกต้อง
  และมีความน่าเชื่อถือ
  เพื่อให้นักลงทุนใช้ในการประกอบการตัดสินใจจึงได้จัดทำรายงานความรับผิดชอบ

  ของคณะกรรมการบริษัทต่อการจัดทำรายงานทางการเงิน
  โดยแสดงควบคู่กันไปกับรายงานของผู้สอบบัญชีรับอนุญาต ไว้ในแบบแสดงรายการข้อมูลประจำปี
  (แบบ 56-1) และรายงานประจำปี (แบบ 56-2 )

ความสัมพันธ์กับผู้ลงทุน

  คณะกรรมการบริษัท ให้ความสำคัญต่อการเปิดเผยข้อมูลและสารสนเทศที่มีความครบถ้วนเพียงพอ
  โปร่งใส ทันเวลา และทั่วถึง โดยได้เผยแพร่ข้อมูลข่าวสารต่าง ๆ
  เพื่อให้ผู้ลงทุนและผู้ที่เกี่ยวข้องได้รับทราบโดยผ่านช่องทางต่างๆ อาทิเช่น บนเวบไซต์ของบริษัท
  หรือโดยการสื่อสารและเผยแพร่ข้อมูลของตลาดหลักทรัพย์แห่งประเทศไทย

-   การดูแลเรื่องการใช้ข้อมูลภายใน

  บริษัทมีนโยบายและวิธีการดูแลมิให้ผู้บริหารนำข้อมูลภายในของบริษัทไปใช้ เพื่อประโยชน์

ส่วนตัว โดยกำหนดไว้ในข้อบังคับของบริษัท เช่น

  ข้อ 1. ห้ามมิให้กรรมการประกอบกิจการอันมีสภาพอย่างเดียวกัน และเป็นการแข่งขันกับกิจการ

  ของบริษัทหรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
  หรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทไม่ว่าจะทำ
  เพื่อประโยชน์ตนหรือประโยชน์ผู้อื่น เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

ข้อ 2. กรรมการต้องแจ้งให้บริษัททราบโดยมิชักช้า เมื่อมีกรณีดังต่อไปนี้

(1) มีส่วนได้เสียไม่ว่าโดยตรงหรือโดยอ้อมในสัญญาใดๆ ที่บริษัททำขึ้นระหว่างรอบปีบัญชี
    โดยระบุข้อเท็จจริงเกี่ยวกับลักษณะของสัญญาชื่อของคู่สัญญาและส่วนได้เสียของกรรมการในสัญญานั้น
    (ถ้ามี)

(2) ถือหุ้นหรือหุ้นกู้ในบริษัทและบริษัทในเครือโดยระบุจำนวนทั้งหมดที่เพิ่มขึ้น
    หรือลดลงในระหว่างรอบปีบัญชี (ถ้ามี)

  ข้อ 3. ห้ามมิให้บริษัทจ่ายเงินหรือทรัพย์สินอื่นใดให้แก่กรรมการ
  เว้นแต่จ่ายเป็นค่าตอบแทนตามสิทธิ
  และผลประโยชน์ตอบแทนในลักษณะอื่นโดยปกติวิสัยในฐานะที่เป็นกรรมการของบริษัท เช่น
  เงินเดือน เบี้ยประชุม เบี้ยเลี้ยง เบี้ยประกัน บำเหน็จ เงินอุดหนุน เงินรางวัล
  ค่ารักษาพยาบาล ค่าน้ำมัน ค่าพาหนะ

  ความในวรรคต้นไม่รวมถึงค่าตอบแทน
  หรือสวัสดิการที่กรรมการได้รับในฐานะพนักงานหรือลูกจ้างของบริษัท

บุคลากร 

  ณ วันที่ 31 ธันวาคม 2549 บริษัทมีพนักงานรวมทั้งสิ้น 377 คน
  สามารถแยกเป็นตามสายงานตามโครงสร้างของบริษัทได้ดังนี้

-   สายงานขาย จำนวน 68 คน

-   สายงานบริการ จำนวน 188 คน

- สายงานบริหารและสนับสนุน จำนวน 121 คน

-   ค่าตอบแทนพนักงาน

-   เมื่อวันที่ 1 มีนาคม 2547 บริษัทได้จัดตั้งเงินกองทุนสำรองเลี้ยงชีพพนักงาน
    ตามพระราชบัญญัติกองทุนสำรองเลี้ยงชีพ พ.ศ. 2530 ตามระเบียบของกองทุนฯ พนักงาน
    ประจำมีสิทธิสมัครเข้าเป็นสมาชิกของกองทุนฯ
    โดยสมาชิกสามารถเลือกอัตราการนำส่งเงินสะสมกองทุนสำรองเลี้ยงชีพพนักงานฯได้ คือ
    เลือกนำส่งเงินสมทบร้อยละ 3 และบริษัทจะจ่ายสบทบในอัตราร้อยละ 3 อัตราเดียว
    ซึ่งพนักงานจะได้ผลประโยชน์ดังกล่าวเมื่อพ้นสภาพจากการเป็นพนักงาน
    ยกเว้นกรณีเลิกจ้างโดยไม่จ่ายค่าชดเชย

-   ในปี 2549 พนักงานของบริษัททั้งหมดได้รับค่าตอบแทนเป็นประจำ คือ เงินเดือน
    ส่วนตอบแทนระหว่างปฏิบัติงานซึ่งไม่คงที่ ได้แก่ ค่านายหน้า เงินรางวัล ล่วงเวลา ฯลฯ

เมื่อวันที่ 3 ตุลาคม 2549 บริษัทจัดโครงการประกันชีวิตกลุ่มกับบริษัท ธนชาตประกันชีวิต จำกัด เพื่อเป็นสวัสดิการประกันชีวิตให้แก่พนักงานในองค์กรทุกคน

-   นโยบายในการพัฒนาบุคลากรของบริษัท

  บริษัทให้ความสำคัญต่อการพัฒนาบุคลากรเป็นอย่างยิ่ง
  จึงมุ่งมั่นพัฒนาศักยภาพของพนักงานให้มีความรู้ความสามารถและทักษะที่จำเป็นต่อการปฏิบัติงานให้ประสบความสำเร็จสร้างความพึงพอใจสูงสุดให้กับลูกค้า
  ด้วยการกำหนดยุทธศาสตร์การพัฒนาบุคลากร
  ให้สอดคล้องกับยุทธศาสตร์การประกอบธุรกิจของบริษัท
  โดยเน้นการพัฒนาพนักงานให้เก่งทั้งการทำงานและเก่งทั้งการให้บริการ
  มีความเป็นมืออาชีพในงานที่รับผิดชอบมากยิ่งขึ้น เช่น พัฒนาทักษะการขาย การให้บริการ
  การเป็นผู้นำ รวมถึงการบริหารและการจัดการที่มีประสิทธิผล ทั้งนี้
  บริษัทได้ดำเนินการควบคู่ไปกับการปลูกจิตสำนึกให้พนักงานปฏิบัติตามหลักการกำกับดูแลกิจการที่ดี
  และจรรยาบรรณในการดำเนินธุรกิจของบริษัทอย่างเคร่งครัด